gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl de en sv fr de de gl gl gl gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Educación ampliará o número de alumnos e manterá o de docentes nas EOI
Cuarta feira, 28 de setembro de 2022
Xosé Luís Mira, director xeral, asegura que o número de estudantes pode aumentar até os 6.200 estudantes.
Tags: docentes Educación EOI estudantes
O director xeral de Educación, Xosé Luís Mira, asegurou este luns que a oferta das Escolas Oficiais de Idiomas (EOI) de Galiza pódense ampliar “até 6.200  estudantes máis” co cambio de horarios e co número “actual” de docentes. Xosé Cabido, responsábel de STEG, explica que esta medida limita a calidade do ensino e asegura que non só non haberá un aumento do número de mestres, senón que haberá "unha redución do 30%".
Porén, o venres, o conselleiro de Educación Xesús Vázquez Abad pronunciouse respecto á “optimización de recursos” dos centros, que fixo que a maioría dos mestres protestaran, e afirmou que permitirá “máis docentes dispoñíbeis”. Como resposta á demanda de titulacións nos centros de idiomas, Mira admitiu que “non é nada agradábel ver as ringleiras anos tras anos” á hora de facer formal a matrícula, que achacou o interese do alumnado pola “franxa horaria que máis se adapta as súas posibilidades”, é dicir, de 20.00 a 21.00 horas.
Mira insiste en que dá “unha imaxe que non nos gusta e imos traballar para que esta situación non se vexa novamente”. O pasado día 23 de setembro, máis de mil usuarios fixeron ringleira desde as 15.00 horas até o día seguinte en fronte a Escola Oficial de Idiomas de Compostela para poder matricularse. Deste xeito, o director xeral avanzou que o seu departamente traballará “coas escolas de idiomas para cambiar o procedemento de matrícula”, mediante a elaboración dun proceso informatizado para evitar o colapso de estudantes que buscan unha praza.
Aínda así, as escolas de idiomas critican o plan da Xunta provoca que de maneira inevitábel se reduzan os grupos nas bandas horarias máis demandadas. Pola súa parte, Mira rexeitou a “imaxe” que se quere trasladar a raíz da circular remitida ás EOI. Para o director xeral non representa “ningún problema”, xa que a súa función é ampliar a 18 as horas de clase por docente, pasando a dar clase “de tres a catro grupos”. Segundo Cabido, para que as escolas de linguas continúen funcionando hai que dotalas de "recursos humanos". Como consecuencia da situación actual, as EOI pretenden levar a cabo un peche continuado nos distintos centros de Galiza que comezará en Ferrol.
Debate no Open Vieiros: "As EOI no punto de mira"
O 90% do profesorado das EOI secunda a folga contra a nova circular de Educación
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Educación pretende aumentar o número de estudantes nas EOI
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto